
Настоящите правила за наблюдение и контрол на изпълнението на общински план за развитие на Община Ардино са резултат от изпълнението на Договор №............................. с предмет: обособена позиция № ........... – „....................................................................”, част от проект „Подобряване на процеса на разработване и реализиране на общински политики за развитие”, Договор за безвъзмездна финансова помощ № 13-13-39/31.10.2013г по Оперативна програма „Административен капацитет”, приоритетна ос I „Добро управление”, под- приоритет 1.3. „Ефективна координация и партньорство при разработване и провеждане на политики”.

Глава първа
ОБЩИ ПРАВИЛА
Раздел І
ОСНОВНИ ПОЛОЖЕНИЯ

	Чл. 1. Настоящите Правила за наблюдение и контрол на изпълнението на Общинския план за развитие /ОПР/ на Община Ардино уреждат механизма за осъществяване на наблюдение и контрол върху реализацията на ОПР, реда и условията за провеждане на обществени обсъждания, както и състав, функции и правилата за работа на Обществения съвет. Органът отговорен за наблюдението на ОПР е общинският съвет, който има и задължението да осигури съответното участие и ангажираност на максимално голям брой заинтересовани страни.
	Чл.2. Наблюдението на изпълнението на ОПР се осъществява чрез изготвянето на годишни доклади, които се изготвят въз основа на определен от кмета на общината ред и се одобряват от общинския съвет.
	Чл.3. Отговорен за организацията на процеса по наблюдение на изпълнението на ОПР е Кметът на Община Ардино.
	Чл.4. Ресурсите, необходими за реализиране дейностите по наблюдение се осигуряват от бюджета на Община Ардино;
	Чл.5. Срокът за изготвяне и внасяне на годишният доклад за наблюдение на изпълнението е 31 март на всяка следваща година;
	Чл.6. Информацията и данните свързани наблюдението на изпълнението на ОПР се въвеждат в единната информационна система за управление на регионалното развитие.
	Чл.7. Вътрешните правила за дейностите, свързани с набиране на информация за подготовката и отчитането на изпълнението на ОПР обхващат:
· Разработването на система от индикатори за наблюдението и оценката на плана;
· Необходими действия по наблюдението, оценката и актуализацията на плана; 
· Описание на необходимите действия за прилагане принципа на партньорство и осигуряване на информация и публичност;
	Чл.8. Предмет на наблюдението и оценката е изпълнението на целите и приоритетите на общинския план за развитие на основата на резултатите от подготовката и изпълнението на проектите, включени в Програмата за реализация на плана. Процедурите за наблюдение и контрол съответстват на вътрешната нормативна база в Общината и се допълват от съществуващите правила и процедури за вътрешен мониторинг и контрол. 
	Чл.9. С оглед ефективно проследяване на процеса по изпълнение на ОПР се прилага подхода „оценка на показатели (benchmarking). Дейностите по  на изпълнението на местните политики се явяват част от цялостния процес по вътрешен мониторинг и контрол на качеството на административната дейност. 
	Чл.10. В цялостния процес на наблюдение и оценка при спазване на принципа за партньорство участват кметът на общината, кметовете на кметства и кметските наместници, общинската администрация, общинският съвет, социалните и икономическите партньори, неправителствените организации, представителите на гражданското общество в общината.



Раздел ІІ.
ЦЕЛИ И ПРИНЦИПИ НА НАБЛЮДЕНИЕ И КОНТРОЛ

	Чл.11. Наблюдението и оценката на Общинския план за развитие като неделима част от документите за регионално развитие се извършва с цел постигане на ефективност и ефикасност на стратегическото планиране, програмирането, управлението и ресурсното осигуряване на общинското  развитие. 
	Чл.12. Процесът на провеждане на наблюдение и контрол на изпълнението на ОПР се реализира при спазването на следните принципи: 
· Всеобхватност на обектите на мониторинг;
· Откритост и прозрачност; 
· Независимост и безпристрастност; 
· Взаимен контрол, взаимоинформираност, координация и взаимопомощ в действията на субектите на вътрешния мониторинг; 
· Наличие на ясни правила и процедури за провеждане на мониторинг; 
· Партньорство и взаимодействие с всички заинтересовани страни; 

Раздел ІІІ.
СУБЕКТИ И ОРГАНИ НА НАБЛЮДЕНИЕ И КОНТРОЛ

	Чл.13. Субекти на мониторинга на изпълнението на общински план за развитие за развитие са:
· Кметът на общината;
· Общински съвет;
· Представители на общинска администрация и съответните звена (отдели, дирекции) пряко отговорни за прилагането на оценяваната политика;
· Представители на специализирани звена за извършване на вътрешен мониторинг и контрол на дейностите по изпълнение на местните политики за развитие;
· Представители на местното население и структури на гражданското общество, бизнеса и др. в качеството им на заинтересовани страни;
· Външни организации/оценители – в случаите, когато провеждането на мониторинг и оценка на изпълнението се възлага на независими експертни екипи.
	Чл. 14 /1/ Орган за наблюдение на общинския план за развитие е общинският съвет. В процеса на наблюдение на изпълнението на общинския план за развитие общинският съвет осигурява участието на заинтересуваните органи, организации, физически и юридически лица при спазване на принципа за партньорство, публичност и прозрачност при изпълнението на общинския план за развитие. Одобрява годишните доклади за изпълнение на ОПР. 
	/2/ Общинският съвет като орган за наблюдение на изпълнението на общинския план за развитие има следните задължения (чл. 81 ППЗРР):
· осигуряване на информация и данни и прилагане на система от индикатори за наблюдение по отношение на реализацията на целите и приоритетите за регионално и местно развитие;
· координация на дейностите по наблюдението между централните и местните органи на изпълнителната власт, други заинтересувани органи, организации и юридически лица на основата на принципа за партньорство;
· осигуряване съответствие на действията по наблюдението с условията и правилата в областта на защитата на конкуренцията, държавните помощи, обществените поръчки, опазването на околната среда и насърчаването на равните възможности и социалното включване;
· обсъждане и одобряване на доклади за наблюдението на документите за стратегическо планиране на регионалното развитие;
· осигуряване на комуникация и взаимодействие с административните структури, участващи в процеса на изпълнение на регионалните планове за развитие и на общинските планове за развитие;
· разглеждане на предложения и вземане на решения за повишаване ефективността на процеса на наблюдение в случай на установяване на проблеми и пропуски;
· определяне и изпълнение на мерки за осигуряване на информация и публичност относно постигнатите резултати от наблюдението с цел да се гарантира прозрачност при изпълнението на документите за стратегическо планиране на регионалното и местното развитие.
	Чл. 15 /1/ Организацията на наблюдението и контрола върху изпълнението на Общинския план за развитие се осъществява от Кмета на общината. 
	/2/ Във връзка с организацията на наблюдение и контрол Кметът на общината има следните задължения: 
· организира изработването, съгласуването и актуализирането на общинския план за развитие;
· ръководи, организира и контролира дейността по изпълнението, наблюдението и контрола на общинския план за развитие;
· осигурява публичност и прозрачност на общинския план за развитие, както и на действията по реализацията му.
· внася за обсъждане и одобряване от общинския съвет доклади за резултатите от междинната и последващата оценка на изпълнението на общинския план за развитие, като същите се публикуват и на интернет страницата на общината. 


Глава втора 
СИСТЕМА ЗА МОНИТОРИНГ И КОНТРОЛ 
Раздел І
ЕТАПИ НА ПРОЦЕДУРАТА ЗА НАБЛЮДЕНИЕ И КОНТРОЛ

	Чл. 16. Процедурата по наблюдение и контрол за изпълнението на общински план за развитие се открива със заповед на кмета на общината и реализира в следните етапи: 
1. Определяне обхвата на мониторинга.  
В рамките на този етап се определят: 
· Точен обект на мониторинга: Цялостно зпълнение, конкретна дейност, количествена, качествена характеристика, съответствие на изпълнението със заложените стратегически цели; 
· Ниво на приложение: Дейността на цялата администрация или отделни звена; 
· Определяне на заинтересовани страни/партньори: определяне на конкретните заинтересовани страни и механизми за тяхното включване в процеса; 
· Необходими ресурси: Необходимите човешки, финансови и др. ресурси за изпълнение на дейностите по мониторинг. 
2. Определяне на типа показатели/индикатори ца оценка 
3. Включване на заинтересовани страни и партньори. 
Включване на заинтересованите страни се извършва по реда на настоящите правила като се идентифицират: 
· Подхода за осъществяване на комуникация и ангажиране на съответните заинтересовани страни; 
· Модели на взаимодействие, комуникация и получаване на обратна връзка; 
· Необходимост и ниво на ангажираност на заинтересованите страни в процеса на мониторинг. 
4. Изготвяне на мониторингов план 
· Мониторинговият план съдържа информация за: 
· Целите на мониторинга; 
· Времеви обхват и периодичност на оценката на отделните показатели/ключови индикатори; 
· Необходими ресурси; 
· Комуникационен план и подходи за включване на заинтересованите страни; 
· Идентифицирани източници на информация и конкретни методи за събиране(вкл. разпространение на въпросници, провеждане на интервюта или срещи, когато това е необходимо), оценка и сравнение; 
· Обхват на мониторинга по отношение на административната структура (дали ще обхване цялостната дейност на администрацията или дейността на отделни звена); 
· Кои показатели/ключови индикатори ще бъдат подложени на оценка и сравнение; 
· Отговорни служители/звена за провеждане на мониторинговите 
5. Определяне на изводите и резултатите 
В рамките на този етап се определят: 
· Какви са идентифицираните добри практики по изпълнение на местни политики за развитие? 
· Какви са проблемите и областите, в рамките на които е необходимо предприемането на конкретни мерки за подобряване процеса по изпълнение на конкретни политики? 
6. Изготвяне на препоръки за подобрение процеса на изпълнение на конкретни местни политики за развитие 
· При изготвянето на препоръки следва да се имат предвид: 
· Необходимите мерки и дейности, които следва да бъдат предприети; 
· Кой е отговорен за реализация на посочените мерки и дейности? 
· Изпълнението на посочените мерки и дейности свързано ли е с допълнителни разходи? 
· Период на изпълнение на предложените мерки и дейности? 
· Какви са очакваните резултати от реализацията на дейностите? 
7. Отчитане на резултатите от мониторинга 
Процедурата приключва със съставяне на доклад за наблюдение и оценка. 
Раздел ІІ.
[bookmark: _Toc351557270]ВЪТРЕШЕН И ВЪНШЕН МОНИТОРИНГ

		Чл.17 Мониторингът може да е вътрешен и външен за общината. Външен мониторинг се използва, за да се проверят резултатите от вътрешен мониторинг.
	Чл.18 /1/ Вътрешният мониторинг се извършва от експерти – служители в съответната администрация, определени със Заповед на кмета на общината, като съответните задължения са ежедневни и се включват в длъжностната характеристикана служителите. 
	/2/ Вътрешният мониторинг обхваща: 
· разпределението на наличните ресурси;
· разходването на отпуснатите средства;
· изпълнението на задачите;
· спазването на сроковете;
· възникването на непредвидени обстоятелствата;
· предлагането на уместни промени, внасянето на своевременни корекции, както и     върху установяването на действителния напредък при реализацията на ОПР. 
	Чл.19. Резултат от вътрешен мониторинг е изработването на Годишните доклади за изпълнение на общинския планов за развитие.  
	Чл. 20. Външният мониторинг се възлага от компетентния орган на външни за съответната администрация експерти, ангажирани според процедурата за възлагане на обществени поръчки. Външният мониторинг създава допълнителна сигурност по отношение на независимостта, откритостта, обективността и прозрачността при оценката на междинните и крайните резултати. Специално внимание се обръща на точното съответствие с приетите правила и на ефективното усвояване на финансовите средства. 
	Чл.21. Като резултат на външен мониторинг се определя извършването на междинен и окончателен доклад  от оценката на общинските планове за развитие.
	Чл.22./1/ Експертите, участващи в извършването на външен мониторинг, като квалификация следва да отговарят на изискванията към експертите, които извършват оценки на документите за стратегическо планиране на регионалното и местното развитие, посочени в чл. 83 ППЗРР.
	/2/ При възлагане на външен мониторинг и оценки на ОПР се изискват писмени доказателства за установяване на съответствието с изискванията към експертите и за липсата на конфликт на интереси между експертите и възложителя.

Раздел ІІІ.
ИЗТОЧНИЦИ НА ИНФОРМАЦИЯ ЗА ИЗВЪРШВАНЕ НА НАБЛЮДЕНИЕ И ОЦЕНКА НА ОПР

	Чл.23. Оценката на изпълнението на ОПР се извършва чрез сравняване на постигнатите резултати с данните за изходното състояние и базисния сценарий. Освен обективните технически и икономически резултати е необходимо да бъдат отчетени и неподлежащите на количествена оценка резултати, както и косвените резултати. В резултат на оценката могат да бъдат предложени промени в някои от целите и параметрите на ОПР, както и промени в инструментите за тяхното изпълнение.
	Чл.24. Основни източници на информация за извършване на оценката са: 
· Годишни/междинен доклади за изпълнение на ОПР на общината от предходни години;
· Информация на подадените, изпълнявани, прекратени и изпълнени проекти, съфинансирани от европейските фондове (ИСУН);
· Въпросници и/или анкетни карти за анкетиране на членове на общинския съвет, общински експерти и гражданите в общината;
· Протоколи от публични обсъждания, работни срещи със социално-икономическите партньори на местно ниво и др. под, тематично свързани с реализацията на ОПР;
· Работна статистика, работни документи и бележки, създадени от общинската администрация по време на изготвяне на ОПР; 
· Информация относно предишни осъществени планове и проекти на местно ниво; 
· Статистически данни, създавани и обработвани от общината;
· Актуализация на Общинския план за развитие;
· Актуализация на Областната стратегия за развитие (ако има такава);
· Годишни доклади за изпълнение на бюджета на общината;
· Данни от Национален статистически институт и Териториално статистическо бюро; 
· Данни от Дирекция “Агростатистика” към Министерство на земеделието и горите; 
· Данни от Дирекция “Мониторинг на околната среда” към Изпълнителна агенция по околна среда;
· Секторни и оперативни стратегии и програми;
· Национална стратегия за регионално развитие за периода 2005-2015година;
· Регионален план за развитие на Южен централен район за планиране 2007-2015година.
	Чл.25./1/ Мониторингът и оценката  се извършват на базисна изходна ситуация и проследяване с времето на промените, до които довеждат интервенциите в резултат от прилагането на ОПР чрез съответни индикатори. 
	/2/ В случай, че изходните данни не са налични в документа, за измерител на промените във времето се използват целеви въпросници и анкетиране на експерти в съответната област и/или граждани на общината. Ако не може да се установи конкретна промяна чрез използването на въпросник, следва да се формулира измерител на текущото състояние, който да се използва при бъдещи справки.

Раздел ІV.
ИНДИКАТОРИ ЗА ОЦЕНКА НА ИЗПЪЛНЕНИЕТО НА ОПР

	Чл.26. Индикаторите са определяне изпълнението на ОПР се структурират в три взаимосвързани групи:
· Индикатор за продукт: измерват се физически или монетарни единици;
· Индикатор за резултат: свързват се с преките и непосредствени ефекти, създадени в хода на изпълнение на ОПР;
· Индикатор за въздействие: свързани са с последствията от ОПР извън непосредствените ефекти върху неговите преки бенефициенти.
	Чл.27. При осъществяване на наблюдението се използват следните /примерно изброени/ индикатори  за оценка: 
Развитие на местната икономика чрез използване на местния потенциал.
· Брой осигурени стимули от общината за създаване на научно-приложни продукти в съвместна работа на висшите учебни заведения с фирмите;
· Брой преференции за изграждане на високотехнологични звена и предприятия;
· Брой подкрепени предприятия за развитие на изследователска и развойна дейност;
· Брой анализи на нуждите, проблемите и възможностите за подкрепа от страна на общината;
· Брой разработени общински програми за насърчаване и подкрепа развитието на МСП;
· Брой проведени срещи с бизнеса за информиране относно общински проекти;
· Брой предприятия промоцирани в годишния каталог на общината;
· Брой проведени конференции за развитието на местния бизнес с акценти върху иновациите;
· Брой създадени консултантски звена и центрове;
· Брой програми за развитие на клъстери;
Развитие на селското стопанство
· % доизградена инфраструктура;
· Брой създадени стопанства на млади фермери;
· Брой разработени програми за полско и оранжерийно производство по култури;
· Усвоени изоставени земи за увеличаване на средния размер на обработваемите  участъци – дка;  
· Брой изградени  съвременни бази за  съхраняване  и  търговия  на  селскостопанска продукция;   
· Брой създадени локални  пазари/тържища за изкупуване  и съхраняване  на селскостопанската продукция (от животински и растителен произход);
· Км възстановена система от напоителни канали  и хидромелиоративни  съоръжения; 
· Брой проекти за стимулиране на производството на овощни култури,  пчеларство и билки.
· Брой изготвени Стратегии за развитие на устойчиво земеделие в община Ардино;
· Брой организирани рекламни кампания на биопродуктите, произведени в община Ардино.
Привличане на инвестиции 
· Брой създадени партньорства с бизнеса в страната;
· Брой организирани бизнес-форуми, семинари, срещи (брой участия) за създаване/разширяване на контактите с чужди бизнес партньори;
· Брой организирани форуми и срещи.
· Брой проекти с ПЧП.
Подобряване състоянието и развитие на инфраструктурата 
· Км ремонтирана уличната мрежа в Ардино;
· Км подобрена и изградена  общинската пътна мрежа;
· Брой създадени нови паркоместа;
· Брой изградени нови и ремонтирани съществуващи мостове;
· Брой изграждани нови автобусни спирки;
· Км реабилитирана водопроводната мрежа или км реконструирани съществуващи съоръжения или Км изградена нова водопроводна мрежа;
· Км реконструирана или подновена съществуващата канализационна мрежа;
· Км доизградена канализационна мрежа в районите без канализация;
· Брой училищата с ремонтирани сгради и подобрена материалната база;
· Брой  детски градини и детските ясли с ремонтирани сгради и подобрена материалната база;
· Брой училища, детски градини и детските ясли с внедрени съвременни технологии в образователно-възпитателния процес;
· Брой ремонтирани и обновени здравните заведения;
· Брой създадени хосписи; 
· Брой социални заведения с подобрена МТБ;
· Брой ремонтирани  домове за възрастни хора и клубове на пенсионера;
· Брой ремонтирани  читалищни сгради;
· Брой реконструирани и модернизирани библиотеки;
· Брой изградени рампи за достъп на  хора с увреждания в обществени сгради 
· Брой газифицирани обекти;
· Брой санирани големите обществени сгради;
· Брой общински сгради с внедрени модели за ползване на алтернативни източници на енергия;
Подобряване качеството на образованието и създаване на благоприятна среда за реализация на младото поколение.
· Брой осигурени компютри на учениците;
· Брой създадени виртуални библиотеки, бази данни и други информационни системи за нуждите на образованието;
· Брой създадени клубове по интереси в училищата и детските градини;
· Брой проведени професионални насочвания на ученици;
· Брой организирани форми за развитие на творческите таланти
· Брой организирани кампании за привличане на интереса на децата и техните родители от бедните етнически квартали към училището;
· Брой разработени и приложени програми за повишаване на гражданската култура на младото поколение;
· Брой проведени кампании против наркоманията;
· Брой създадени клубове за деца за превенция на престъпността;
· Площ изградени/ възстановени/модернизирани детски площадки;
· Брой проведени спортни празници за насърчаване изявата на младежи;
Подобряване качеството на социалните услуги и интегриране на групи в социална изолация и малцинствени групи
· Брой разработени/актуализирани програми за интегриране на групи в социална изолация и малцинствени групи;
· Брой създадени нови социални услуги;
· Брой проведени обучения за придобиване на професионална квалификация и преквалификация; 
· Брой приложени мерки за увеличаване достъпа на безработни роми до информация за свободни работни места и програми за квалификация.
Опазване на околната среда
· Брой реконструирани действащи локални пречиствателни съоръжения и изградени на нови;
· Км реконструирани главни водопроводни клонове; 
· Брой изградени  пречиствателни станции за отпадни води;
· Брой изградени локални пречиствателни станции;
· Брой измервателни устройства монтирани на водоизточниците за водопроводната мрежа в селата собственост на общината;
· Брой изградени нови водоизточници;
· Брой изградени или ремонтирани язовири;
· Брой изградени обществени събирателни центрове за безвъзмездно предаване на разделно събрани отпадъци;
· Брой изградени съоръжения за предварително третиране на строителни отпадъци;
· Дка обновени зелени площи; 
· Км изградени нови съвременни поливни инсталации или км ремонтирани съществуващи;
· Брой публикации в Интернет-страница на Община Ардино, посветени на актуална информация за околната среда;
· Брой осъществени кампанийни акции за почистване и озеленяване на града;
· Брой реализирани обществени кампании, свързани с отбелязване на важни природозащитни дати.
Култура и туризъм
· Брой проведени регулярни форуми/срещи между културните институции и висшите училища в общината;
· Брой проведени национални и международни конференции и семинари на различна тематика съвместно с ВУЗ-овете в Кърджали;
· Брой туристи, посетили общината по туристически пакети, разработени и изпълнявани на територията й;
· Годишен брой на реализираните нощувки;
· Брой открити легла за селски туризъм;
· Брой на туристите, посетили общината с екотуристически пакети;
· Брой на туристите, посетили общината с планински туристически пакет;
· Брой на туристите, ползвали ловно-риболовен пакет;
· Брой на туристите, ползвали пакет за селски туризъм;
· Брой на туристите, ползвали пакет за алтернативен туризъм;
· Създаване на местен туристически продукт;
· Брой участия на туристически борси;
· Брой организирани информационни турове;
· Брой реставриране паметници на културата;
· Брой рекламни материали за популяризиране на културното наследство общината;
· Брой проведени фестивали;
· Брой участници във фестивалите;
· Брой посетители.

Административен капацитет
· Брой проведени обучения на служители за подготовка и управление на проекти;
· Брой обучени служители;
· Брой подготвени проекти за кандидатстване за финансиране;
· Брой проведени езикови курсове за служителите;
· Брой обучени служители в езикови курсове;
Местни партньорства, трансграничното и международно сътрудничество.  
· Брой съвместни проекти с други общини/ с общини от държави членки на ЕС; 
· Брой участия/ брой организирани форуми за обмяна на опит и добри практики между общините.
	Чл.28. Конкретният набор от индикатори може да бъде променян, разширяван и допълван с препоръките от междинен доклад за оценка изпълнението на ОПР.


Раздел V.
РАБОТНА ГРУПА И КООРДИНАЦИОННО ЗВЕНО ЗА НАБЛЮДЕНИЕ ИЗПЪЛНЕНИЕТО НА ОПР. 

	Чл.29 /1/ Със заповед на кмета на общината се създава постоянна Работна група към Община Ардино, за управление изпълнението на ОПР, наблюдение и контрол  върху резултатите от ОПР. 
	/2/ Работната група за управление на реализацията на ОПР (РГ) включва представители на общата и специализираната администрация, представена от съответните дирекции, които имат отношение към заложените в ОПР цели и проекти, както и представители на Общинския съвет. С оглед осигуряването на постоянно обществено участие в изпълнението на ОПР в РГ се включват  представители на неправителствения сектор и общински предприятия. Последните следва да бъдат излъчени като общи представители на съответната група организации.
	/3/ В работната група и експертния екип за мониторинг могат да бъдат включени: 
· експерти от дирекции в общината, които участват в ръководството и управлението на общински програми и проекти; 
· представители на СГО – НПО, читалища, спортни клубове, училищни настоятелства, социални домове и др. 
· институциите – представители на държавните институции и ведомства в територията на общината и областта, като експерти при организиране на процесите за набиране, организирането и анализирането на специализирани данни и информация и изготвянето на експертни становища по конкретни индикатори за мониторинг. 
· представители на бизнеса – участват като партньор на гражданското общество, който осигурява експертна оценка, финансова и логистична подкрепа. 
· медиите – имат ключовата роля при популяризиране на инициативите и посредничат при диалога със широката общественост в процеса на мониторинг. 
· експерти – независими експерти, привлечени с цел изготвянето на адекватни становища и заключения по конкретните проблеми. 
	Чл.30. Работната група се състои от ръководител, заместник ръководител, секретар и членове. Секретарят на РГ изпълнява функции и на координатор в Координационното звено на ОПР. Ръководителят на РГ е контактно лице за изпълнението на ОПР за външните за общината институции. 
	Чл.31. Заседанията на работната група се провеждат на всяко тримесечие, а при необходимост се свикват и извънредно. В дневния ред на всяко от заседанията задължително се отразяват постъпилите предложения от гражданското общество и неправителствения сектор.
	Чл.32. Работната група изпълнява следните функции: 
· Следи за напредъка по изпълнението на ОПР и да организира събирането на изходна информация по приетите индикатори
· Информира регулярно Кмета на общината за постигнатия напредък по изпълнението на ОПР
· Разработва годишни доклади за наблюдението на изпълнението на общинския план за развитие;
· Следи за разработване на междинна и последваща оценка на ОПР;
· Разглежда и приема резултатите от междинната и последваща оценка на ОПР, включително предлага решения на Кмета на общината, свързани с препоръки в резултат на междинната оценка;
· Организира актуализирането на Общинския план за развитие на община Ардино
· Обсъжда и взема решения относно възникнали проблеми и обстоятелства, изискващи корективни мерки и промени в Програмата за реализация на ОПР;
· Обсъжда и инициира промени в ОПР и Програмата за реализация, включително:
· Промени във финансовата рамка;
· Промени в източниците на финансиране;
· Промени в списъците с проекти в ИПГВР, включително предложения за отпадане на проекти и включване на нови проекти, които попадат на територията на одобрените от УО на ОПРР зони за въздействие
· Промени в структурата и начина на управление на ИПГВР
· Други промени
· Предлага на Кмета на общината и на Общинския съвет действия и решения, свързани с изпълнението на Програмата за реализация на ОПР, включително промени и преразпределения на средствата по ОПР;
· Ежегодно предлага на Кмета на Общината и на Общинския съвет размер на капиталови разходи, които да се включат в годишния Общинския бюджет, за целите на съфинансирането и мостовото финансиране на планираните за съответната година проекти, включени в Програмата за реализация на ОПР;
· Отправя предложения за иницииране на публично-частни партньорства (вкл. концесии) по Закона за концесиите и Закона за публично-частното партньорство, във връзка с изпълнението на проекти от ОПР, включително за извършване на предпроектни проучвания – концесионни анализи и анализи за приложимостта на публично-частните партньорства;
		Чл.33. Решенията на РГ се формализират чрез протоколи, в които се определят конкретни задачи, срокове и отговорници по отделните решения. Отговорниците могат да бъдат конкретни членове на РГ или колективни структури.
		Чл.34. /1/ Като подпомагаща и оперативна структура към РГ със заповед на Кмета на общината се създава постоянно Координационно звено (КЗ) на изпълнението на ОПР. 			/2/ Координационното звено изпълнява подпомагаща роля на Работната групакатоще следи за коректното изпълнение на ОПР и текущото изпълнение на индикаторите, съгласно Програмата за реализация.
		Чл.35 /1/ Със заповед на кмета на общината се създават екипи по тематични направления /Проектни екипи/:  Проекти за околна среда,  Проекти за образователната инфраструктура, Проекти за социалната инфраструктура, Проекти за културната инфраструктура, Проекти за енергийна ефективност на административни сгради и др. 
		/2/ Членовете на проектните екипи следва да имат позиция и професионален профил, съобразен със спецификата на проектите.
			/3/ Функции на тематичните екипи: 
· изготвят ежегодна прогноза за необходимите общински средства за съфинансиране на проектите от ОПР, които се подготвят или изпълняват в съответната категория; 
· идентифицират потенциални партньори за реализация на ПЧП
· инициират на първоначалната подготовка на проектите, до създаването на проектни екипи за всеки проект, включително чрез иницииране на процедури за възлагане на обществени поръчки и изготвяне на технически спецификации за изпълнение на дейности по проектите.
		Чл.36./1/ Община Ардино може да възложи външна техническа помощ за подпомагане на Работната група, Координационното звено и проектните екипи в процеса на реализация на ОПР, с цел мобилизиране на подходяща експертиза за изпълнение на отделните дейности – инженерна, социално-икономическа и юридическа.
	/2/ Експертите, участващи в извършването на мониторинг и оценки на общинските планове за развитие трябва да отговарят на следните изисквания за квалификация (чл. 83 ППЗРР):
· да имат придобита образователно-квалификационна степен "магистър";
· да са осъществявали ръководна, експертна, преподавателска или научна дейност в продължение най-малко на 5 години през последните 10 години в областта на устойчивото интегрирано регионално и местно развитие, в т.ч. изработване на социално-икономически и екологични анализи, проучвания, стратегии, планове, програми, доклади и оценки в публичния сектор;
· да притежават опит в подготовката, осигуряването на информация и публичност и оценката на дейности, свързани с провеждането на регионалната политика и прилагането на структурните инструменти на ЕС.

Раздел VІ.
ОЦЕНКА И АКТУАЛИЗАЦИЯ НА ОПР

	Чл.37. Изпълнението на общинския план за развитие се отчита на основата на данните от системата за наблюдение и оценка на общинския план за развитие като следва да се изготвят годишни доклади за наблюдението на изпълнението на общинския план за развитие, като кметът на общината носи отговорността  за тяхното представяне за одобрение пред общински съвет.
	Чл. 38. /1/Годишният доклад за наблюдението на изпълнението на общинския план за развитие се изготвя по определен от кмета на общината ред и се одобрява от общинския съвет по предложение на кмета на общината. 
	/2/ Годишният доклад за наблюдението на изпълнението на общинския план за развитие се изготвя и внася за обсъждане и одобряване от общинския съвет до 31 март на всяка следваща година..
	Чл.39. За изпълнението на ОПР се правят предварителна, междинна и последваща оценка, както следва: 

	
	Предварителна 
	Междинна
	Последваща

	Основание
	Основание: чл. 13, ал.2, т. 3от Закона за регионално развитие

	Основание: чл. 33. ал. 1 от Закона за регионално развитие

	Основание: чл. 34 .ал. 1 от Закона за регионално развитие


	Период за изпълнение
	Успоредно с ОПР
	Не по-късно от 4 години от началото на периода на действието на плана
	Не по-късно от една година след изтичането на периода на действието на ОПР.

	Съдържание
	Прогнозна оценка за въздействието на плана върху процесите на социално-икономическо развитие на общината и екологична оценка. Екологичният компонент в оценката оценява доколко стратегията за развитие на общината, определена с плана, съответства на стратегията за опазване на околната среда 	и критериите  за ефективност на политиката  за опазване на околната среда. 

	1. Оценка на първоначалните резултати от изпълнението;
2. Оценка на степента на постигане на съответните цели;
3. Оценка на ефективността и ефикасността на използваните ресурси;
4. Изводи и препоръки за актуализация на съответния документ.

	1. Оценка на степента на постигане целите и устойчивостта на резултатите;
2. Оценка на общото въздействие;
3. Оценка на ефективността и ефикасността на използваните ресурси;
4. Изводи и препоръки относно провеждането на политиката за регионално и местно развитие.


	Отговорни лица
	Приема от общинския съвет по предложение на кмета на общината, заедно с ОПР
	Кметът на общината внася за обсъждане и одобряване от общинския съвет доклади за резултатите от междинната и последващата оценка на изпълнението на общинския план за развитие, като същите се публикуват и на интернет страницата на общината




	Чл.40. Годишните доклади за наблюдението на изпълнението на общинския план за развитие осигуряват информация за изготвяне на междинната и последващата оценка на общинския план за развитие.
	Чл.41. Копие от годишните доклади за наблюдението на изпълнението на общинския план за развитие се изпраща на председателя на областния съвет за развитие в 7-дневен срок от решението за тяхното одобряване.
	Чл.42. Годишният доклад за наблюдението на изпълнението на общинския план за развитие съдържа информация за: 
· общите условия за изпълнение на общинския план за развитие и в частност промените в социално-икономическите условия в общината;
· постигнатия напредък по изпълнението на целите и приоритетите на общинския план за развитие въз основа на индикаторите за наблюдение;
· действията, предприети от компетентните органи с цел осигуряване на ефективност и ефикасност при изпълнението на общинския план за развитие, в т. ч.:
· мерките за наблюдение и създадените механизми за събиране, обработване и анализ на данни;
· преглед на проблемите, възникнали в процеса на прилагане на общинския план за развитие през съответната година, както и мерките за преодоляване на тези проблеми;
· мерките за осигуряване на информация и публичност на действията по изпълнение на общинския план за развитие;
· мерките за постигане на необходимото съответствие на общинския план за развитие със секторните политики, планове и програми на територията на общината;
· мерките за прилагане принципа на партньорство;
· резултатите от извършени оценки към края на съответната година;
· заключения и предложения за подобряване на резултатите от наблюдението.
	Чл. 43. Докладите за междинни оценки предоставят информация за:
· постигнатия напредък в изпълнението на целите и приоритетите за развитието на общината; 
· възникналите проблеми и предприетите от компетентните органи действия за тяхното преодоляване; 
· прогноза за очакваното изпълнение на целите и приоритетите на ОПР до края на периода на неговото действие 
	Чл.44 /1/ Актуализацията на ОПР се разработва в съответствие със съответните нормативни изисквания. Общинският план за развитие се актуализира:
· при съществени промени на икономическите и социалните условия в общината; 
· в съответствие с актуализирания документ за изпълнение на областната стратегия за развитие; 
· в резултат на промени в свързаното национално законодателство или в законодателството на ЕС;
· при съществени промени в секторни стратегии и програми, влияещи върху изпълнението на общинския план за развитие;
· на основата на резултатите от междинната или последващата оценка.
	/2/ За актуализиране на общинския план за развитие се разработва актуализиран документ за изпълнение за остатъка от периода на неговото действие.
	/3/ Изработването и приемането на документа по ал. 1 се извършва при условията и по реда за изработване и приемане на общинския план за развитие.
	Чл.45. За ефективното и ефикасното изпълнение на общинския план за развитие програмата за неговата реализация може да се актуализира при необходимост с решение на общинския съвет по предложение на кмета на общината.
	Чл. 46. При актуализацията на общинския план за развитие следва да се анализира и оцени динамичното въздействие на външните и вътрешните фактори и условия върху социално- икономическите характеристики на развитието на общината и качеството на околната среда, като на тази основа се разработи по-реалистична и адекватна стратегическа рамка и система за управление и изпълнение на целите на плана до края на съответния период.

Раздел VІІ.
ОБРАБОТКА НА ДАННИ И ИЗВЛИЧАНЕ НА ИНФОРМАЦИЯ ЗА ЦЕЛИТЕ НА МОНИТОРИНГА

	Чл.47 /1/ Информационното осигуряване на процеса на наблюдение и контрол върху реализирането на ОПР се извършва чрез създаване на база данни. 
	/2/ Базата данни , независимо от нейния формат има следната структура: 
· Описва се йерархичната зависимост, залегнала в документа - цели, приоритети, мерки, дейности;  
· Определените вече индикатори за продукт и резултат при подготовката на плана се залагат с техните базови стойности;
· При изпълнението на конкретна политика се въвеждат базови стойности, целеви и постигнати резултати, период на изпълнение, финансови параметри на изпълнението;
	Чл.48 /1/Въз основа на събраната и обработена информация се изготвят анализи на текущото изпълнение, както на ниво план, така и за отделни, специфични сектори и индикатори. 
	/2/ Така създадените бази данни ще осигуряват текуща и надеждна информация за всяка конкретна политика за: 
· Финансови показатели, съответно възможност за сравнение на постигнати единични цени за сходни дейности; 
· Степен на постигане на заложените цели; 
· Създаване на справки за нуждите на управленски решения, информираност на ръководството на общината, общински съвет, местна общественост. 


Глава трета 
ПРИЛАГАНЕ ПРИНЦИПА НА  ПУБЛИЧНОСТ И ПАРТНЬОРСТВО 
Раздел І  
ПРИНЦИПИ И ОБЩИ УСЛОВИЯ ЗА ВКЛЮЧВАНЕ НА ГРАЖДАНИТЕ И ПРИЛАГАНЕ НА ПРИНЦИПА НА ПАРТНЬОРСТВО

	Чл.49. Принципи за включване на всички заинтересовани страни.  
· Осъществяване на достъпен и приобщаващ процес, адекватен на целта;
·  Предоставяне на актуална и разбираема предварителна информация по темите за дискусия; 
· Осигуряване на равен достъп и представителство на всички заинтересовани обществени групи; 
· Включване на резултатите от процеса на участие във формулирането на самите решения и политики; 
· Сътрудничество с всички на принципа на равнопоставеност и зачитане на гражданските права.
· Преди включване на гражданите и заинтересованите страни в планирането и програмирането на развитието е необходимо да има ясна цел и добра предварителна подготовка; 
· Важно е да има предварително разработен план за работа, с ясно дефинирани цели и етапи на процеса, участници, форми и подходи на работа, очаквани продукти и резултати и процедури за тяхното обществено одобрение и приемане; 
· Преди избора на подхода, формите и методите на работа е необходим предварителен анализ на обективните условия, възможности и рискове; 
· Всички заинтересовани страни трябва да бъдат официално поканени, но участието им е доброволно;
· На всеки етап е необходимо да се дава обратна връзка на всички участници и заинтересовани страни относно развитието на процеса и постигнатите резултати.
	Чл.50. Механизмите за гражданско участие в наблюдението и контрола на ОПР се прилагат чрез три основни инструмента за осъществяване на партньорства:
· Информиране – еднопосочни информационни потоци, при които местните власти изготвят и предоставят информация, предназначена за гражданите и техните организации. Осъществява се чрез официални документи; пресконференции, радио и телевизионни предавания, създаването на електронни страници и уеб базирани канали на информация; отговори на въпросници и проучвания, безплатни телефони за „горещи линии” и др. 
· Консултиране – двупосочна връзка, при която гражданските организации осъществяват обмен на информация с държавните институции. Консултациите включват оценки на бенефициентите, събиране на обратна информация и отзиви, срещи в общината, фокус групи, конференции, кръгли маси, обсъждания и др. форми.
· Ангажиране или активно участие – връзка, основаваща се на партньорство с местните органи, при което гражданите и техните организации вземат активно участие в процеса на разработване на конкретни дейности и политики. При него се признава ролята на гражданите в процеса на предлагане на варианти, въпреки че отговорността за окончателното решение или формулирането на дадена политика се поема от съответния компетентен орган.
	Чл.51. Включването на заинтересованите страни в планирането и програмирането преминава през следните етапи: 
· Информиране – първият, основополагащ етап от процеса на планиране, който цели да информира хората за това, което предстои и да ги насърчи да участват. Формите и начините за информиране могат да бъдат най-разнообразни: информационни срещи с гражданите и заинтересованите страни, фокус-групи, дискусионни форуми, прес – конференции; публикации в медиите и в интернет, разпространение на бюлетини, листовки, брошури, плакати, транспаранти и др. 
· Консултиране – етап от планирането, в който гражданите и заинтересованите страни са поканени да коментират намерението на управляващите да осъществят процес на планиране и да споделят мнения относно предложения подход на работа. Подходящи форми и начини за консултиране: работни срещи, граждански панели, проучване на мнения – интервюта и др. 
· Вземане на съвместни решения – това е един от най-важните етапи, при който заинтересованите страни работят съвместно с управляващите за формулиране на общи решения. Ефективни методи и подходи за вземане на съвместни решения са: публично обсъждане, “кръгла маса”, “обществен форум”, „конференция на бъдещето“„планиране с участие – смесени работни групи”. 
· Изпълнение на решенията (съвместни действия) – това е етапът на изпълнението, в който управляващите и гражданското общество предприемат съвместни действия за реализирането на конкретни дейности или инициативи: обществено значими проекти, кампании в полза на околната среда, децата или хората с увреждания, подготовка на терени за зелени площи или залесяване, организиране на конференции, културни или спортни събития и др. 
· Наблюдение и оценка на изпълнението – заключителен етап от участието, в който освен управляващите органи, външни наблюдатели и оценители, трябва да бъдат включени и представители на гражданите и заинтересованите страни, участвали в етапите на планиране и изпълнение. За тази цел могат да се сформират смесени групи за мониторинг и оценка, обществени съвети, комисии и др.
	Чл.52. В процеса на съвместно вземане на решения се прилагат следните следните възможни подходи: 
· Кръгла маса. Кръглата маса е открита обществена дискусия, водена от професионален модератор. Важна предпоставка за успеха на кръглата маса е различните групи участници да бъдат поставени при равни условия. Кръглата маса цели дългосрочни решения и устойчиви резултати по конкретна тема. По време на дискусията се води протокол, който е публичен и общодостъпен;
· Обществен форум. Форумът е цикъл от структурирани обществени дискусии (форум-сесии) между равнопоставени участници, които са разпределени по работни маси в зависимост от своята професионална или социална принадлежност (администрация, бизнес, култура, образование, млади хора, малки населени места и др.). Освен това в залата трябва да има достатъчно места за наблюдатели на процеса и представители на медиите. Дискусията се води от външен професионален модератор, а организацията на процеса се осъществява от местен екип – инициативна група. По време на всяка форум–сесия се води протокол, който е на разположение на всички, които проявяват интерес. Задължителни принципи на обществения форум са: откритост, спазване на правилата за работа, прозрачност и публичност, консенсус при вземане на решенията, които са задължителни за всички и подлежат на изпълнение и контрол. 
· Конференция на бъдещето. Конференцията на бъдещето е структурирана и динамична обществена дискусия, която се провежда еднократно, но продължително (1-2 дни) и цели да очертае дългосрочна перспектива за развитие и да инициира процес за промяна чрез общо разбиране за действителната ситуация и формулиране на обща визия, цели и идеи за проекти. Целият процес се ръководи от външен, професионален модератор и се отразява във фото-протокол, който след конференцията се изпраща на всички участници. Резултатите са: формиране на обща, споделена от всички визия, цели и проектни предложения с участието на представителите на съответната общност. 
· Планиране с участие. Планирането с участие е продължителен и комплексен процес (8-10 месеца), който обикновено се осъществява с участието на ключови заинтересовани страни и с подкрепа от външни експерти. Процесът се управлява от отговорните институции и се основава на партньорство и участие на всички заинтересовани страни и личности. Освен време са необходими определени ресурси и план за действие. Координацията на процеса се осъществява от Управляваща група, в която се включват отговорни представители на инициаторите, а по отделните теми/ сектори се сформират работни групи, в които участват както експерти от съответната институция, така и представители на заинтересованите страни с опит и експертиза по темата.
Раздел ІІ
УСЛОВИЯ ЗА ОСИГУРЯВАНЕ НА ИНФОРМАЦИЯ И ПУБЛИЧНОСТ ПРИ ИЗПЪЛНЕНИЕ НА ОПР

	Чл.53. Кметът на общината и общинският съвет осигуряват информация и публичност на общинския план за развитие в съответствие със своите компетенции.
	Чл.54. Прозрачност и паралелен контрол по реализацията на плана се осигурява чрез обществено участие, което може да се осъществи чрез:
· Самостоятелна паралелна процедури с обществен комитет, на който се предоставя непрекъснато цялата информация за хода на реализацията;
· Участие на представители на обществеността в работната група на ОПР
		Чл. 55. Главната цел на действията за прилагане на принципа за партньорство е да се осигури прозрачност и да се информират заинтересованите страни и участниците в процеса на формирането и прилагането на местната политика за устойчиво развитие относно очакваните резултати и ползите за местната общност като цяло, както и да се мотивират заинтересованите страни за активно участие в процеса на реализация.
		Чл. 56. Специфичните цели на действията обхващат:
· Представяне в подходяща форма (публични дискусии, семинари, печатни материали, видеоматериали) на информация за предвижданията на общинския план за развитие за периода до 2020 г., за ролята на гражданите и на бизнеса по отношение определянето на приоритетите за развитие на общината и реализацията им и очакваните резултати в икономическата, социалната сфера, в областта на техническата инфраструктура и околната среда;
· Фокусиране вниманието върху възможностите за изграждане на публично-частни партньорства и реализацията на проекти на тази основа в публичния сектор, насочени към подобряване на услугите, предоставяни на гражданите и бизнеса;
· Разясняване на конкретните задачи, които стоят пред кмета, общинския съвет, общинската администрация, социалните и икономическите партньори, неправителствените организации и гражданското общество за осигуряване висока ефективност при изпълнението на плана;
· Разясняване на необходимостта и значението на стратегическото планиране на развитието на общината за повишаване ефикасността на публичните разходи и осигуряването на по-голяма добавена стойност за общината;
· Привличане вниманието на заинтересованите страни и гражданското общество за формиране на позитивно обществено мнение и активна гражданска позиция по отношение участието и подкрепата на ръководството на общината за реализация на плана.








Глава четвърта
ОБЩЕСТВЕНО ОБСЪЖДАНЕ
Раздел І. 
ОБЩИ ПОЛОЖЕНИЯ

	Чл. 57. /1/Настоящите правила уреждат реда и начина за провеждане на обществени обсъждания, отнасящи се до приемането, актуализацията, наблюдението и контрола на ОПР на община Ардино . 
	/2/ Чрез провеждането на обществени обсъждания се цели:
· Да се използват по-ефективно ресурсите и знанието, намиращи се извън общинските служби, за постигане на по-високо качество на наблюдението и контрола. 
· Да се гарантира прозрачност и достъп до информацията на всеки гражданин.
· Да се постигне по-широко разбиране, обществено съгласие и подкрепа за реализацията на плана. 
	/3/На обществено обсъждане подлежат всички въпроси, свързани с наблюдението и контрола на ОПР. 


Раздел ІІ
ПРОЦЕДУРА ЗА ПРОВЕЖДАНЕ НА ОБЩЕСТВЕНО ОБСЪЖДАНЕ

	Чл.58 /1/ Преди провеждането на обществено обсъждане, се публикува информация за това на електронната страница на общината, като отделни представители на заинтересованите лица се уведомяват писмено за датата и мястото на представянето на изготвената документация и за лицето, което е упълномощено ссъс заповед на Кмета на общината, да дава допълнителна информация по времето за изготвянето на становищата.
	Чл.59 /1/ За провеждането на общественото обсъждане Кметът на общината издава заповед, която се оповестява на официалният уеб сайт на общината и местните медии.
	/2/ Със заповедта по ал.1 се определя: 
· Часът, датата и мястото, където ще се състои представянето на представените за обсъждане проекти. 
· Времето за изготвяне и представяне на писмени становища, но не по-малко от 14 дни от датата на представянето.
· Мястото на което се съхранява разработката и лицето, което е упълномощено със заповед на кмета да дава допълнителна информация по времето за изготвянето на становищата.
	/3/ Към заповедта се прилага кратка информация за въпроса, който ще бъде обсъждан.
	Чл.60 /1/ Всички заинтересовани представят писменото си становище в 14 дневен срок от датата на представянето на информацията, подлежаща на обсъждане. 
	/2/ Становищата могат да съдържат
· Общ коментар
· Коментари по отделни пунктове
· Конкретни мотивирани предложения за промяна
· Мотивирани алтернативни решения.
· Доказателства за пропуснатите ползи от невъвеждането на други варианти.
	/3/ Писмените становища се адресират до кмета на община Ардино и предават в деловодството на общината или се предават по електронен път на посочената поканата електронна поща.
	/4/ Становища, постъпили след определения срок, не се разглеждат.
	Чл.61 /1/ Становището се представя на Работната група за управление и реализация на ОПР, която се произнася в 14-дневен срок по постъпилото предложение, като се отразяват на забележките и се отстраняват пропуските.
	/2/ За всяко  постъпило предложение се изготвя мотивирано становище, което се изпраща на подателя в три дневен срок от изтичането на срока по ал.1. 
	/3/ Постъпилите писмени становища се систематизират от Работната група, която изготвя обобщаващ доклад.
	Чл.62. За приключване на Общественото обсъждане Кметът на община Ардино издава заповед, с която определя мястото, датата и часа за провеждане на дискусия, на която се представя доклада на Работната група. Заповедта се оповестява на официалният уеб сайт на общината и местните медии. За участие в дискусията задължително се поканват лицата, представили писмени становища, представители на съсловни и професионални организации, НПО, медии, граждани;  
	Чл. 63. По време на провеждане на дискусията се води стенограма и протокол, които се прилагат към документацията.  

Глава пета 
ОБЩЕСТВЕН СЪВЕТ ЗА НАБЛЮДЕНИЕ И КОНТРОЛ
Раздел І 
УСТРОЙСТВО И ФУНКЦИИ НА ОБЩЕСТВЕНИЯ СЪВЕТ 

	Чл.64 /1/ За целите на наблюдение и конрол върху реализацията на  ОПР се създава Обществен съвет за наблюдение и контрол. /Съвета /
	/2/В правомощията на Обществения съвет се включват и всички останали политики и проекти, които се реализират на територияята на община Ардино. 
	Чл.65 /1/ Обществения съвет за наблюдение и контрол  е консултативен орган към Кмета на община Ардино за наблюдение и контрол върху реализацията на ОПР. 
	/2/ Съвета се създава за неопределен срок.
	/3/ Дейността на Съвета се основава на принципите на: доброволност на участието, равнопоставеност, партниране, прозрачност и законност.
	/4/ Общественият съвет има следните основни цели :
· мобилизиране на органите на местната администрация, представителите на местния бизнес, неправителствените организации и средствата за масово осведомяване за гарантиране на прозрачност и публичност на административно-управленските процеси,свързани с изпълнението на ОПР, за упражняване на гражданско наблюдение и контрол върху постигането на целите и приоритетите, заложени в   ОПР 2014- 2020г.
· постигане на координация и сътрудничество между институциите и организациите, представени в съвета, както и създаване на единен подход,  съобразен с обществените очаквания и специфичните потребности на всички обществени групи.  
	Чл.66 /1/ Председател на Съвета е Кмета на община Ардино, който ръководи заседанията на Съвета и го представлява пред трети лица.
	/2/ Дейността на Председателя се подпомага от Заместник- председател и Секретар.
	/3/ Заместник-председателят и Секретарят се назначават от Председателя на Съвета.
	/4/ Заместник-председателят на Съвета подпомага работата на председателя и при отсъствието му го замества.
	Чл. 67 /1/ В състава на Съвета могат да вземат участие на доброволен принцип представители на следните заинтересовани страни:
· Неправителствени организации, осъществяващи дейност в областта на опазване на околната среда;
· Бизнеса;
· Научните/академични среди;
· Общините и местното самоуправление;
· Медиите;
· Други държавни институции, когато включените в дневния ред въпроси са и от тяхна компетентност;
		/2/ В заседанията на Съвета могат да участват по един представител от организация.
     	

Раздел ІІ 
ОРГАНИЗАЦИЯ НА РАБОТА НА ОБЩЕСТВЕНИЯ СЪВЕТ

		Чл. 68 /1/ Съветът се свиква по предварително зададена тема, свързана с реализацията на ОПР. 
	/2/ Заседанията на Съвета се свикват от председателя чрез отправяне на покана до всички заинтересовани страни, обявена на интернет страницата на община Ардино.  
	/3/ Председателят на Съвета предоставя възможност за комуникация между заинтересованите страни 
	/4/ Заседанията на Съвета се председателстват от Кмета на общината, а при невъзможност от негова страна – от определен от него заместник. 
	Чл.69. Председателят на Съвета:
· Свиква и ръководи заседанията на Съвета;
· Утвърждава протоколите от проведените заседания на Съвета;
· Представя отчет за изпълнение на ангажименти, поети в резултат на предложения от Съвета.
	Чл.70. Работата на Съвета се подпомага от Секретар (титуляр/заместник), който: 
· Oрганизира дейността на Съвета;
· Предоставя становищата и препоръките, изразени на Съвета;  
· Изготвя протокола от проведените заседания на Съвета;
· Съхранява деловодния/електронния архив на Съвета;
· Уведомява чрез електронния адрес за датата, мястото и дневния ред на заседанията, не по-късно от 5 дни преди насрочената дата за провеждане на съответното заседание и изпраща материалите по дневния ред, не по-късно от 3 дни преди датата на заседанието на Съвета. 
	Чл.71. Представителите на заинтересованите страни могат да предлагат на председателя на Съвета теми и въпроси за включване в дневен ред на заседанията.
	Чл.72 /1/ Представителите на всички заинтересовани страни могат да сформират тематични работни групи по конкретни въпроси и проблеми и да провеждат допълнителни заседания по тях.
	/2/ Тематичните работни групи включват представители на всички заинтересовани страни.
	/3/ Резултатите от заседанията на тематичните работни групи се представят пред Съвета в писмен вид от определен от съответната тематична група представител.
	Чл.73 /1/ Всички писмени становища, позиции, препоръки и предложения се представят на председателя на Съвета.
	/2/ Становищата, позициите и препоръките, изразени по време на заседание на Съвета се включват в протокол. Към протокола се прилагат и представените по време на заседанието писмени становища.
	Чл.74. На интернет страницата на общината се публикуват:
· Поканите за свикване на заседанията на Съвета; 
· Протоколите от заседанията на Съвета;
· Списъци с присъствалите на заседанията на Съвета;
· Други документи и материали за дейността на Съвета, освен при наличие на защитена със закон информация.
	Чл. 75 /1/ Редовните заседания на Съвета се провеждат веднъж на шест месеца.
	/2/ При необходимост могат да се провеждат извънредни заседания. Извънредно заседание се свиква от Председателя на Съвета, по искане на Работната група или на една трета от членовете на Съвета.
	/3/ Заседанията на Съвета се организират и свикват от Председателя, който определя дневния ред и материалите за обсъждане.
	/4/ Поканата с дневния ред и материалите за заседанията се подготвят от Секретаря на Съвета.
	/5/ Поканата с дневния ред се изпращат на членовете на Съвета най-късно 5 дни преди датата на заседанието.
	/6/ Всеки член на Съвета може да прави предложения за включване в дневния ред, както и да внася становища на органа или организацията, които представлява по обсъжданите в Съвета въпроси.
	Чл.76 /1/ Заседанията на Съвета се ръководят от Председателя, а в случаите на неговото отсъствие-от Заместник-председателя.
	/2/ Заседанията на Съвет са редовни, ако в тях участват повече от половината от членовете му. При липса на кворум, заседанието се отлага с един час по-късно на същото място и при същия дневен ред и може да се проведе независимо от броя на явилите се членове, по решение на Председателя на Съвета.
	/3/ Заседанията на Съвета са закрити. На Съвета може да се взема решение за информацията, която ще се предоставя на медиите и обществеността. Предоставената информация следва да бъде в обобщен вид, без конкретика по отделните случаи.
	/4/ С решение на Съвета на заседанията могат да присъстват и други лица – представители на институции и организации, които са внесли материали за обсъждане или имат пряко отношение към тях.
	/5/ Решенията на Съвета се приемат с явно гласуване и с мнозинство повече от половината от присъстващите членове.
	/6/ За всяко заседание на Съвета се съставя протокол, който се подписва от Председателя и Секретаря. Към протокола се прилагат документите, разгледани на заседанието, както и приетите решения. Всички писмени материали се съхраняват от Секретаря на съвета.
	/7/ Членовете на Съвета получават, при поискване, копие от протокола с приетите решения.


ДОПЪЛНИТЕЛНИ РАЗПОРЕДБИ 

	`§. 1 За целите на настоящите правила ще прилагат следните дефиниции: 
	1. Под  „Мониторинг” се разбира комплекс от три основни дейности – наблюдение, анализ и оценка на цялостния процес по изпълнение/реализация на ОПР. 
	2. Терминът „наблюдение” се ползва с идентично съдържание на термина „мониторинг”
	3. „Оценка”-  та е до голяма степен част от мониторинга, но често се отделя от него с оглед на това, че се фокусира единствено върху резултатите. 
	4. Мониторингът и оценката са взаимосвързани инструменти, които се използват за целите на управлението - осъществяване на контрол и вземането на управленски решения относно продължаването, изменението, допълването или прекратяването на реализацията на съответната политика или програма.






ЗАКЛЮЧИТЕЛНИ РАЗПОРЕДБИ

	Настоящите Правила за наблюдение и контрол на изпълнението на Общинския план за развитие на Община Ардино са изработени на основание  Закона за регионалното развитие (чл. 23 и чл. 24) и ППЗРР и утвърдени от Кмета на община Ардино на ..............2014г.  



Този документ е създаден в рамките на проект "Подобряване на процеса на разработване и реализиране на общински политики за развитие” в изпълнение на Договор за безвъзмездна финансова помощ № 13-13-39/31.10.2013г., който се осъществява с финансовата подкрепа на Оперативна програма „Административен капацитет”, съфинансирана от Европейския съюз чрез Европейския социален фонд. Цялата отговорност за съдържанието на публикацията се носи от общинската администрация на община Ардино и при никакви обстоятелства не може да се счита, че този документ отразява официалното становище на Европейския съюз и Управляващия орган.

